28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 877 της 26 Σεπτ./1 Οκτ. 1977 (ΦΕΚ Α΄ 290) Περί ορισμού ειδικών τυπικών προσόντων δια την πλήρωσιν της θέσεως του Διευθυντού του Κέντρου Ερεύνης Φυσικής της Ατμοσφαίρας και Κλιματολογίας της Ακαδημίας Αθηνών. Έχοντες υπ’ όψει: 1.Τας διατάξεις των άρθρων: α)2 του Ν. 624/1977 «περί ιδρύσεως παρά τη Ακαδημία Αθηνών Κέντρου Ερεύνης Φυσικής της Ατμοσφαίρας και Κλιματολογίας». β)6 (παρ. 2 και 3) του Ν.Δ. 4545/1966 «περί τροποποιήσεως και συμπληρώσεως των περί της Ακαδημίας Αθηνών ισχυουσών διατάξεων». 2.Την γνώμην του Συγκλήτου (συνεδρία 25.7.1977) της Ακαδημίας Αθηνών και 3.Την υπ’ αριθ. 978/1977 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρον μόνον. Ως ειδικά τυπικά προσόντα δια την πλήρωσιν της θέσεως του Διευθυντού του Κέντρου Ερεύνης Φυσικής της Ατμοσφαίρας και Κλιματολογίας της Ακαδημίας Αθηνών, της προβλεπομένης υπό του άρθρου 2 (παρ. 1) του Ν. 624/1977, ορίζονται. α)Δια την πλήρωσιν της θέσεως δια διορισμού: 1.Διδακτορικόν δίπλωμα Φυσικομαθηματικής Σχολής Πανεπιστημίου της ημεδαπής ή ομοταγούς Σχολής της αλλοδαπής. 2.Ειδική εμπειρία εις σχετικά προς το έργον του Κέντρου επιστημονικά θέματα. 3.Αρτία γνώσις μιας τουλάχιστον των γλωσσών Αγγλικής, Γαλλικής ή Γερμανικής. 4.Δημοσίευσις αξιολόγων εργασιών αναφερομένων εις την Μετεωρολογίαν και την κλιματολογίαν γενικώτερον και 5.Τριετής ειδική ενασχόλησις ως Ερευνητού εις Μετεωρολογικά Προγράμματα Ερευνητικών Ιδρυμάτων της ημεδαπής ή αντιστοίχων τοιούτων της αλλοδαπής, ή τριετής τουλάχιστον υπηρεσία εις θέσιν Επιμελητού του εν λόγω Κέντρου ή εις θέσιν Επιμελητού Εργαστηρίου Μετεωρολογίας ή Κλιματολογίας Φυσικομαθηματικής Σχολής Πανεπιστημίου της ημεδαπής ή ομοταγούς Ιδρύματος της αλλοδαπής ή του Μετεωρολογικού Ινστιτούτου του Εθνικού Αστεροσκοπείου Αθηνών. β)Δια την πλήρωσιν της θέσεως δια προαγωγικής τοποθετήσεως Επιμελητού του Κέντρου επί βαθμώ 3ω τα δια της υπ’ αριθ. 75078/1977 (ΦΕΚ 695 τ. Β΄), υπουργικής αποφάσεως ορισθέντα προσόντα, προσέτι δε και η δημοσίευσις αξιολόγων πραγματειών, αναφερομένων εις την Μετεωρολογίαν και την Κλιματολογίαν γενικώτερον. 